Blindur maður , Jón á Mýlaugsstöðum í Reykjadal sagði sögur . Jón var blindur frá barnsaldri en hann var þó mjög sjálfbjarga en það varð þó að fylgja honum á milli bæja . Frásögn Jóns á Mýlaugsstöðum í Reykjadal af séra Magnúsi Jónssyni á Sauðanesi og Guðrúnu Gísladóttur unnustu hans . Magnús var aðstoðarprestur og sinnti ýmsu fyrir prestinn . Eitt sinn fór hann út á Langanes að skíra barn og vakti Guðrún eftir honum . Hún fór út og sá að hann var að koma . Hún fór þá inn og gáði síðan að honum aftur en þá var hann ekki kominn . Hún gekk þá af stað og ætlaði hún að ganga á móti honum og kom þá einhver þúst á móti henni . Þetta var þá hann og var hann skríðandi . Hann gat varla talað en hún bar hann heimleiðis . Sagði hann henni að þetta væri eflaust af völdum gamla prestsins . Þannig var að hann hafði verið reiður Magnúsi fyrir að trúlofast Guðrúnu þar sem prestur átti sjálfur tvær dætur og ætlaði hann Magnúsi aðra þeirra . Magnús dó upp frá þessu og var hann jarðaður . Það var jafnvel talið að hann hafi dottið af hestinum . Guðrún gekk úr vistinni .